text: En blokvogn er kørt ind i en motorvejsbro 
  11 oktober 2017 kl. 09.41
  En blokvogn er onsdag morgen kørt ind i en motorvejsbro ved Rødekro. Et spor er spærret frem til klokken cirka 12.30 på grund af oprydningsarbejdet.
  På grund af for højt læs er en blokvogn kørt ind i en motorvejsbro på E45 ved Rødekro.
  Søren Strægaard, vagtchef, Syd- og Sønderjylland: "Vi har tilkaldt eksperter fra Tungvognscenter Syd for at se nærmere på, hvordan ulykken kunne ske."
  - Vi har tilkaldt eksperter fra Tungvognscenter Syd for at se nærmere på, hvordan ulykken kunne ske, siger vagtchef Søren Strægaard, Syd- og Sønderjyllands Politi, til TV SYD.
  Ingen personer er kommet til skade ved ulykken, men lastbilen spærrer lige nu for den inderste vognbane i nordgående spor og vil gøre det frem til klokken cirka 12.30, hvor oprydningsarbejdet forventes færdigt.
  Bilister kan passere i den yderste vognbane.
  1 vognbane spærret ca. 1 time endnu på E 45 ved Rødekro i nordgående retning, efter en lastbil påkørte broen på stedet. #politidk
  
  